Carl Geelmuyden

Carl Victor Emanuel Geelmuyden (født 19. mai 1859 i Halden, død 7. juli 1942 i Fana) var en norsk skolemann og politiker for Venstre.Vilhelm Haffner: Stortinget og statsrådet 1915–1945, bind 1, Oslo 1949, side 231–232. 

Han var elev ved Bergen katedralskole til 1876, ble adjunkt i 1885 og var lærer i Hamar fra 1886, adjunkt i Tromsø fra 1892–93, overlærer ved folkeskolen i Bergen 1893–1908, rektor ved Tanks skole 1908–29. Han var med på å skrive flere bøker om Bergens historie.

Geelmuyden var medlem av Bergen bystyre 1899–1901 og 1905–22,  og ordfører i periodene 1907–10 og 1914–16. Han hadde også en rekke andre verv i byen (formann i skolestyret, forlikskommissær, ulike verv i Bergens Museum, formann i rådet for Chr. Michelsens Institutt m.fl.). I flere år var han formann i Bergen Venstre.

Geelmuyden var stortingsrepresentant for Bergen by 1901–03 og for Kalfaret krets i Bergen 1916–18. Den første perioden var han medlem av jernbanekomiteen, den andre av budsjettkomiteen og av Lagtinget. I 1917 var han formann i en spesialkomite om lønnregulering for statsansatte. Han var stortingsvalgt medlem av Nansenfondets styre fra 1918 til 1935 og satt ellers i en rekke departmentsoppnevnte komiteer.

Han var ridder av St. Olavs Orden. 

Carl Geelmuyden var sønn av lærer og stortingsmann Ivar Geelmuyden, som også var ordfører i Bergen.

 Referanser 

 Eksterne lenker 


Kategori:Stortingsrepresentanter 1901–1903
Kategori:Stortingsrepresentanter 1916–1918
Kategori:Stortingsrepresentanter for Bergen
Kategori:Stortingsrepresentanter fra Venstre
Kategori:Ordførere i Bergen
Kategori:Venstre-ordførere i Hordaland
Kategori:Riddere av St. Olavs Orden
Kategori:Norske pedagoger
Kategori:Personer fra Halden kommune
Kategori:Personer fra Bergen kommune